གནས་ཚུལ་ཤེས་པར་བྱེད་པའི་ཐབས་ཤེས་ཕྱོགས་གཅིག་ནས་སྐད་ཆ་བཤད་པ་དེ་ཚོའི་གྲས་ཡི་གེའི་ཐོག་བཀོད་ནས་ཕར་ཚུར་ལྟ་ཀློག་བྱེད་རྒྱུ་དེ་ཐབས་ཤེས་གཅིག་རེད།ཐབས་ཤེས་དྲག་ཤོས་དང༌།ལས་སླ་ཤོས་ནི་འདི་ལྟར་མཉམ་དུ་འཛོམས་པའི་སྐབས་ལ་དྲི་བསྡུར་སྐད་ཆ་བཤད་ན།ང་དེར་སྤམ་ཤོར་རྒྱུ་དང༌།ངོ་ཚ་རྒྱུ་གང་ཡང་མི་འདུགངས་ཤེས་པ་ནི་ཤེས་པ་རེད།མ་ཤེས་པ་ནི་མ་ཤེས་པ་རེད།སོ་སོའི་བསམ་ཚུལ་ཡོད་པ་དེ་ཐག་ཆོད་པ་ནི་ཆོད་པ་རེད།ཐག་མ་ཆོད་པ་ནི་མ་ཆོད་པ་རེད།ང་རང་ཚོ་ཚང་མ་ནང་ཁུལ་རེད།འདི་ལྟར་ཐུག་འཕྲད་སྐབས་དྲི་བ་དྲིས་ལན་ལྟ་བུ་བྱས་ན་ཡག་པོ་ཡོང་གི་རེད་བསམ་པ་ངས་དེ་འདྲ་དྲན་པ་རེད།དེ་ཡང་དངོས་ཡོད་གནས་ཚུལ་ལ་རན་དང་མ་རན་གྱི་དགེ་སྐྱོན་འདྲ་ཡོང་སྲིད་ཀྱི་རེད།དེར་བརྟེན།བཀའ་ཤག་དང་ཚོགས་གཙོ་གཉིས་ཡར་ཕེབས་ནས་སྐུ་སྒེར་ཡིག་ཚང་གི་ལས་ཀ་བྱེད་མཁན་ཚོ་མཉམ་དུ་གོ་བསྡུར་བྱས།དེ་ལ་དགེ་སྐྱོན་འདྲ་མི་འདྲ་གང་འདྲ་འདུག་ཞུས་པར་ཚང་མའི་དགོངས་འཆར་ལ་ཡག་པོ་འདུག་གསུང་གི་འདུགདེ་གནས་ལུགས་འགྲེལ་བཤད་ཡིན།ཞེས་སྩལ།།